STUDENTAI KVIEČIAMI TEIKTI PRAŠYMUS DĖL SOCIALINIŲ STIPENDIJŲ SKYRIMO 
RUDENS SEMESTRUI

         Informuojame, kad iki 2025 m. rugpjūčio 18 d. 17 val. Šakių rajono savivaldybės viename langelyje (Bažnyčios g. 4, Šakiai, I aukštas), priimami dokumentai dėl socialinių stipendijų skyrimo studentams rudens semestrui (t. y. 2025 m. rugsėjo – 2026 m. sausio mėn. laikotarpiui), dokumentus galima pateikti ir el. paštu savivaldybe@sakiai.lt    
         Bakalauro studijų studentams skiriama socialinė stipendija, kurios dydis yra iki 2BSI (dviejų bazinių socialinių išmokų) per mėnesį, t. y. iki 140,00 eurų per mėnesį.
       
Pirmo kurso studentai, šiemet baigę rajono gimnazijas, Šakių rajono savivaldybės administracijai teikia šiuos dokumentus:
1. Atestato kopiją (su priedais) (atestato pažymių vidurkis turi būti ne mažesnis kaip 8,5);
1. Šeimos buities tyrimo aktą iš seniūnijos pagal deklaruotą gyvenamąją vietą Šakių rajono savivaldybės teritorijoje (vienam šeimos nariui turi tekti mažiau nei 2,5 dydžio valstybės remiamų pajamų suma per mėnesį, t. y. iki 552,50 Eur, šeimos pajamos skaičiuojamos už tris paskutinius mėnesius –  gegužę, birželį, liepą);
1. Paraišką Šakių rajono savivaldybės administracijai dėl studijų rėmimo (pildo gimnazijos atstovas);
1. Pažymą arba sutarties kopiją iš aukštosios mokyklos apie priėmimą mokytis; 
1. Asmens tapatybės kortelės arba paso kopiją.

  Aukštesnių kursų aukštųjų mokyklų studentai teikia šiuos dokumentus:
1. Pažymą iš aukštosios mokyklos apie praėjusio semestro pažymių vidurkį (semestro pažymių vidurkis  turi būti ne mažesnis kaip 8);
1. Šeimos buities tyrimo aktą iš seniūnijos pagal deklaruotą gyvenamąją vietą Šakių rajono   
savivaldybės teritorijoje (vienam šeimos nariui turi tekti mažiau nei 2,5 dydžio valstybės remiamų pajamų suma per mėnesį, t. y. iki 552,50 Eur, šeimos pajamos skaičiuojamos už tris paskutinius mėnesius –  gegužę, birželį, liepą);
1. Laisvos formos prašymą savivaldybės administracijos direktoriui dėl socialinės stipendijos skyrimo arba socialinės stipendijos mokėjimo pratęsimo nurodant studento asmeninę sąskaitą banke;
1. Asmens tapatybės kortelės arba paso kopiją.

     Studijų rėmimo nuostatus galima rasti www.sakiai.lt, žr. Gyventojams, žr. Konkursai, žr. Studijų rėmimas.  Informacija teikiama rajono savivaldybės administracijoje (Bažnyčios g. 4, Šakiai) 105 kabinete, tel. Nr. +370 345 66115, mob. tel. +370 62390467, el. p. judita.ambrasiene@sakiai.lt 
